《大还谷花朝梅开次记汝禅师韵》
明代·杨晋

石畔何人见最初，四更山月对吾庐。书来好解怀如结，咏罢方思笑始舒。

林密此时风待落，涧凉今日影非虚。括香休讶群芳妒，天遣横斜特地疏。

作者简介：杨晋，字子昼，一字二雪。香山人。明思宗崇祯十六年（一六四三）贡生，官兵部职方司主事，旋致仕归养。有《何慕台遗稿》。清光绪《香山县志》卷一一、清陈伯陶《胜朝粤东遗民录》卷二有传。